L’Ecoparc mòbil torna a Burjassot del 26 al 28 d’octubre
2025-07-24

Per segona vegada a l’octubre, l’Ecoparc mòbil de la EMTRE, l’Entitat Metropolitana per al Tractament de Residus, visitarà Burjassot. Com és habitual, es situarà en l’aparcament de Les Palmeres, al costat del Mercat Municipal l’Almara.

L’Ecoparc tornarà a Burjassot del 26 al 28 d’octubre. L’horari del dijous 26 i del divendres 27 d’octubre serà de 10.00 a 14.00 hores i de 16.00 a 19.00 hores. El dissabte 28 d’octubre, l’horari serà només matinal, de 10.00 a 13.00 hores.

Els Ecoparc mòbils faciliten que la ciutadania puga depositar aquells residus per als quals no existeixen contenidors específics, facilitant amb això el seu reciclatge.

Pintures, dissolvents o càpsules de café, entre altres, juntament amb piles, termòmetres, reactius de laboratori, aerosols, aparells electrònics xicotets, bombetes, cartutxos d’impressores, telèfons mòbils i carregadors, bateries o DVD/CD són alguns dels elements que es poden depositar en ells.